**Извештај о вебинару Светске алијансе пацијената (WPA) за Европу, који је одржан 06.септембра 2021. године.**

**Тема овог вебинара је: *Сигурна нега мајке и новорођенчета*.**

Уводну реч је имала Јоланта Билинска, оснивач фондације за безбедност пацијената. Јоланта је непосредна председница Међународне алијансе пацијената. Она има седиште у Пољској и широко је поштован стручњак за јавно здравље, са искуством у оснивању и вођењу организација пацијената. На самом почетку је изложила **Глобални акциони план за сигурност пацијената од 2021. до 2030. Године ( Kа уклањању штете која се може избећи у здравственој заштити).** На 74. Светској здравственој скупштини државе чланице Светске здравствене организације (WHO) сложиле су се да спроведу овај план за конкретне акције за уклањање штете у здравственој заштити.  
**Поручују да пацијенти, породице и организације пацијената морају бити активно укључени у извршење, праћење и евалуацију акционог плана на свим нивоима, укључујући локални и међународни ниво.   
Здравственим радницима су поручили да својим радом говоре о својим компетенцијама за пружање сигурне и поштоване неге мајци и новорођенчету. Такође им поручују да се потруде да порођај буде позитивно искуство за све жене и новорођенчад пружањем сигурне и квалитетне неге; да изграде поверење и укључе и оснаже жене у доношењу одлука током порођаја; примењују мере безбедности током трудноће, рођења детета и непосредно након порођаја, као што су безбедност лекова, хируршка безбедност, безбедност крви, безбедност зрачења, санитарије и превенција инфекција; да разговарају са својим надређеним или колегом, ако око било чега нису сигурни.**

**Руководиоцима здравствене заштите и управницима установа су поручили да:**

* створе погодно окружење за сигурну и поштовану негу мајке и новорођенчета;
* успоставe безбедносну културу у којој се здравствени радници не плаше да говоре о питањима безбедности као основи за побољшање система;
* промовишу окружење за порођај које укључује жене у заједничко доношење одлука, одржавајући њихово достојанство, приватност и поверљивост и спречавајући злостављање;
* осигурају да све порођаје прати обучено особље и охрабре присуство пратиоца по избору жене...

После свог излагања, Јоланта је дала реч познатом и светски признатом пољском гинекологу проф.Чајковском, који је изложио модел порођајне неге у Пољској. Он је детаљно објаснио уредбу министра здравља. Такође је навео многобројна очекивања пацијената током и након порођаја.

Након ових излагања је било речи и о правима пацијената. Бартолимиј Хмијеловјец, oмбудсмен за права **пацијената у Пољској истиче да су права свих пацијената важна у тешким тренуцима ковод -19 вируса** и наводи најзначајнија за која се он свакодневно бори и залаже како бисмо сви имали већа права, бољу негу, заштиту и били боље информисани о свему томе.

**Навели су на шта су се све жалили пацијенти у Пољској током пандемије, а верујем и свуда у свету јер су свима потребе и жеље сличне. При врху су: немогућност присутности највољенијих, тј. посета током хоспитализације; немогућност личног контакта са својим лекаром; немогућност скрининга, ултразвука и свих осталих снимања ако тренутно нисте хоспитализовани...**

Предложили су да се све то опет омогући док није присутан велики ризик од ширења пандемије. Искрено се надам да ће тако и бити.

На крају вебинара је представљен Дигитални приступ усредсређен на пацијента за решавање полифармације и лекова високог ризика: Политика праксе.

Алпана Маир, шеф одељења за преписивање и терапију лекова шкотске владе детаљно је и исцрпно говорила о свему томе. Такође је говорила о болестима бубрега и јетре и графички приказала колико лекова дневно конзумира која старосна група људи.

На почетку свог излагања Алпана је рекла да ће њено излагање бити позитивно иако бројке не говоре баш тако. Угледајмо се на Алпану и верујмо да ће сви пацијенти на свету од данас имати већа права и бољу здравствену негу и заштиту.

Катарина Стојковић, члан ОРС-а